## Uredba o osnivanju Hrvatskog zavoda za mentalno zdravlje

### NN 167/2003 (22.10.2003.), Uredba o osnivanju Hrvatskog zavoda za mentalno zdravlje

# VLADA REPUBLIKE HRVATSKE

2413

Na teme­lju
članka 12. stavka 2. Zakona o ustanovama (»Narodne novine«, br. 76/93, 29/97 i
47/99) i članka 210. stavka 1. Zakona o zdravstvenoj zaštiti (»Narodne novine«,
broj 121/2003), Vlada Republike Hrvatske je na sjednici održanoj 16. listopada
2003. godine donijela

## UREDBU

### O OSNIVANJU HRVATSKOG ZAVODA ZA MENTALNO ZDRAVLJE

Članak 1.

Ovom Uredbom osniva se zdravstvena ustanova pod
nazivom Hrvatski zavod za mentalno zdrav­lje (u da­lj­njem tekstu: Zavod).

Zavod se osniva kao javna ustanova, a osnivačka prava
u ime Republike Hrvatske obav­lja Vlada Republike Hrvatske.

Članak 2.

Sjedište Zavoda je u Zagrebu.

Članak 3.

Djelatnosti Zavoda su:

– planira, predlaže i provodi mjere za očuva­nje i
unaprjeđe­nje mentalnog zdrav­lja stanovništva,

– planira i predlaže strate­giju razvitka i programe
aktivnosti na unaprjeđe­nju mentalnog zdrav­lja i psihijatrijske zaštite na
primarnoj, sekundarnoj i tercijarnoj razini zdravstvene djelatnosti,

– oblikuje i predlaže programe te provodi istraživa­nja
iz područja zaštite mentalnog zdrav­lja i psihijatrijske zaštite u svrhu praće­nja,
analize i ocjene mentalnog zdrav­lja stanovništva,

– zdravstveno-odgojnim, edukativnim, promi­džbenim i
drugim aktivnostima čuva i unaprjeđuje mentalno zdrav­lje stanovniš­tva,

– planira i predlaže programe te koordinira i nadzire
provođe­nje specifične zaštite i unaprjeđe­nja mentalnog zdrav­lja djece i
mladeži, osobito u osnovnim i sred­njim školama te na visokim učilištima,

– prikup­lja i analizira epidemiološke podatke o
mentalnim bolestima i poremećajima na području Republike Hrvatske,

– vodi državni re­gistar obo­ljelih od mentalnih
bolesti i poremećaja,

– provodi stalni nadzor i evaluaciju kvalitete mjera
za prevenciju, dijagnostiku i liječe­nje na području zaštite mentalnog zdrav­lja
i psihijatrijske zaštite stanovništva,

– sudjeluje u edukaciji zdravstvenih radnika.

Članak 4.

Za potrebe osniva­nja i početak rada Zavoda osigurana
su sredstva iz državnog proračuna Republike Hrvatske.

Članak 5.

Osnivač za obav­lja­nje djelatnosti osigurava prostor
i opremu.

Članak 6.

Tijela Zavoda su Upravno vijeće, ravnate­lj, Stručno
vijeće, Stručni kole­gij i Etičko povjerenstvo Zavoda.

Članak 7.

Upravno vijeće uprav­lja Zavodom.

Upravno vijeće ima pet članova.

U Upravno vijeće imenuju se predstavnici propisani
člankom 53. stavkom 3. Zakona o zdravstvenoj zaštiti.

Osnivač imenuje predsjednika i dva člana Upravnog
vijeća na prijedlog ministra zdravstva.

Jednog
člana Upravnog vijeća imenuje Radničko vijeće Zavoda, a jednog člana Stručno
vijeće Zavoda iz redova radnika Zavoda s visokom stručnom spremom.

Upravno vijeće ima nadležnost iz članka 54. Zakona o
zdrav­stvenoj zaštiti.

Članak 8.

Ravnate­lja Zavoda imenuje Upravno vijeće uz
suglasnost ministra zdravstva na vrijeme od četiri godine.

Ravnate­lj organizira i vodi poslova­nje Zavoda,
predstav­lja i zastupa Zavod i odgovoran je za zakonitost ­nje­govog rada.

Članak 9.

Stručno vijeće Zavoda je savjetodavno tijelo ravnate­lju.

Članove Stručnog vijeća imenuje ravnate­lj na
prijedlog stručnih kole­gija ustrojbenih jedinica Zavoda.

Stručno vijeće ima nadležnosti iz članka 62. Zakona o
zdrav­stvenoj zaštiti.

Članak 10.

Stručni kole­gij je tijelo koje u svakoj zdravstvenoj
djelatnosti Zavoda razmatra pita­nja iz područja stručnog rada Zavoda.

Sastav i način rada Stručnog kole­gija uređuje se
Statutom Zavoda.

Članak 11.

Etičko povjerenstvo Zavoda je tijelo koje osigurava
obav­lja­nje djelatnosti Zavoda na načelima medicinske etike i deontologije.

Etičko povjerenstvo imenuje Upravno vijeće Zavoda u
skladu s člankom 64. stavkom 2. Zakona o zdravstvenoj zaštiti.

Etičko povjerenstvo ima nadležnost iz članka 65.
Zakona o zdravstvenoj zaštiti.

Članak 12.

Unutar­nje ustrojstvo Zavoda uređuje se Statutom.

Članak 13.

Zavod odgovara za obveze cijelom svojom imovinom.
Repub­lika Hrvatska odgovara za obveze Zavoda kao jamac – platac.

Članak 14.

Zavod ne može bez suglasnosti Vlade Republike
Hrvatske steći, opteretiti ili otuđiti nekretninu i drugu imovinu ili sklopiti
drugi pravni posao, ako vrijednost ugovora ili drugog pravnog posla prelazi
iznos određen Statutom Zavoda.

Članak 15.

Ako u obav­lja­nju svoje djelatnosti Zavod ostvari
dobit, ta se dobit može upotrijebiti isk­ljučivo za obav­lja­nje i razvoj
djelatnosti Zavoda.

O upotrebi dobiti iz stavka 1. ovoga članka odluku
donosi Upravno vijeće.

Članak 16.

Zavod se prije početka rada upisuje u sudski re­gistar.

Upisom u sudski re­gistar Zavod stječe svojstvo
pravne osobe.

Zavod
ne može započeti s radom dok ministar zdravstva rješe­njem ne utvrdi da su ispu­njeni
uvjeti za početak rada s obzirom na prostor, radnike i medicinsko-tehničku
opremu.

Članak
17.

Upravno
vijeće donosi Statut u roku od 60 dana od dana upisa Zavoda u sudski re­gistar.

Vlada
Republike Hrvatske daje suglasnost na Statut Zavoda.

Članak
18.

Ova
Uredba stupa na snagu osmog dana od dana objave u »Narodnim novinama«.

Klasa:
510-09/03-02/02
Urbroj: 5030108-03-1
Zagreb, 16. listopada 2003.

Predsjednik
**Ivica Račan,** v. r.

Uredba, NN 167/2003-2413